**Gwobrau Cysylltiadau Cyhoeddus a Chyfathrebu 2017**

Cynhelir Gwobrau Cysylltiadau Cyhoeddus a Chyfathrebu Cartrefi Cymunedol Cymru ar noswaith Cynhadledd Cyfathrebu CHC ym Mae Caerdydd ddydd Iau 23 Mawrth.

Mae'r 8 categori mewn dau grŵp ac fe'u rhestrir islaw. Gallwch gynnig mewn hyd at bedwar categori o'r rhestr 'categorïau cyffredinol' yn ogystal â'r ddau gategori yn y rhestr 'categorïau ychwanegol', felly mae gennych uchafswm o 6 categori i ddewis o'u plith. Yn wahanol i flynyddoedd blaenorol gofynnwn i chi gynnig eich hunain ar gyfer y wobr Tîm Cyfathrebu Mewnol Gorau os hoffech gael eich cynnwys. Mae gwybodaeth bellach islaw.

Dylid anfon pob cynnig at Borbala Martos ar borbala-artos@chcymru.org.uk, gan nodi'r categori yn glir yn llinell pwnc eich e-bost. Cysylltwch â Beth ar 029 2067 4804 os gwelwch yn dda os oes gennych unrhyw gwestiynau.

**Y dyddiad cau ar gyfer cynigion yw dydd Mercher 22 Chwefror.**

Mae'n rhaid i bob cynnig ymwneud â 1 Ionawr 2016 i 31 Rhagfyr 2016.

**Categorïau a'r dystiolaeth sydd ei hangen**

**Categorïau cyffredinol (gallwch ymgeisio yn hyd at bedwar o'r categorïau hyn)**

**Defnydd gorau o ddigidol**

Gallai'r categori yma gynnwys gwefannau, proffiliau cyfryngau cymdeithasol, fideos, ffotograffau, safleoedd adolygiad blynyddol - unrhyw beth yr ydych wedi'i gynhyrchu'n ddigidol. I ymgeisio yn y categori yma, gofynnir i chi gyflwyno hyd at 200 gair ar pam y credwch y dylai'ch cynnig chi ennill a hyd at dri darn o dystiolaeth.

**Defnydd gorau o brint**

Gallai'r categori yma gynnwys cylchgronau tenantiaid, taflenni, hysbysfyrddau - unrhyw beth yr ydych wedi'i gynhyrchu a'u printio. I ymgeisio yn y categori yma, gofynnir i chi gyflwyno hyd at 200 gair ar pam y credwch y dylai'ch cynnig chi ennill, a hyd at dri darn o dystiolaeth (gall tystiolaeth fod yn ddigidol - er enghraifft, ffotograff o'ch hysbysfyrddau neu fersiwn digidol o'ch taflen).

**Ymgyrch allanol orau**

Gallai'r categori yma gynnwys ymgyrchoedd i ennyn diddordeb tenantiaid, codi ymwybyddiaeth, lansio gwasanaeth newydd ac yn y blaen. I ymgeisio yn y categori yma gofynnir i chi gyflwyno hyd at 200 gair ar pam y credwch y dylai'ch cynnig chi ennill a hyd at dri darn o dystiolaeth.

**Enghraifft orau o gyfathrebu mewnol**

Gallai'r categori yma gynnwys ymgyrch gyfathrebu fewnol, safle mewnrwyd newydd, diwrnod cwrdd i ffwrdd i staff yn y blaen. I ymgeisio yn y categori yma, gofynnir i chi gyflwyno hyd at 200 gair ar pam y credwch y dylai'ch cynnig chi ennill, a hyd at dri darn o dystiolaeth.

**Enghraifft orau o gyfathrebu argyfwng**

Wnaethoch chi ddelio gydag argyfwng yn 2016? I ymgeisio yn y categori yma, gofynnir i chi gyflwyno hyd at 200 gair ar pam y credwch y dylai'ch cynnig chi ennill, a hyd at dri darn o dystiolaeth.

**Eich cynllun mwyaf arloesol yn 2016**

Wnaethoch chi weithio ar rywbeth arloesol ac unigryw yn 2016 yr ydych yn wirioneddol falch ohono nad yw o reidrwydd yn ffitio i unrhyw un o'r categorïau uchod? I ymgeisio yn y categori yma, gofynnir i chi gyflwyno hyd at 200 gair ar pam y credwch y dylai'ch cynnig chi ennill, a hyd at dri darn o dystiolaeth. **Dylid nodi na ellir cynnig y cynllun a gyflwynwch yn y categori yma mewn categorïau eraill.**

**Categorïau ychwanegol (gallwch gynnig yn y ddau gategori yma)**

**Newydd-ddyfodiad cyfathrebu gorau i'r sector**

Mae'r categori yma ar gyfer pobl a ddechreuodd eu cyflogaeth yn 2016. Gallwch un ai enwebu chi'ch hunan neu enwebu rhywun arall o'ch tîm. I ymgeisio yn y categori yma, gofynnir i chi gyflwyno hyd at 200 gair ar pam y credwch y dylech chi/y sawl a enwebwch ennill, a hyd at dri darn o dystiolaeth.

**Tîm cyfathrebu mewnol gorau**

Mae'r categori yma'n addas ar gyfer pob tîm cyfathrebu, p'un ai ydych yn un person neu'n ddeg o bobl. I ymgeisio yn y categori yma, gofynnir i chi gyflwyno hyd at 200 gair ar pam y credwch y dylai'ch tîm chi ennill, a hyd at dri darn o dystiolaeth.

---

Font = ‘Myriad Pro’ or ‘Calibri’

Size = 12pt

---